Minu poolt loodud omamoodi holistliku, integraalse Energeetilise Jooga tuumaks on soome "pehme" hatha-jooga (mida õppisin kunagi Soomes koos meie esimese põlvkonna joogatreeneritega), mille ümber põimitud viimase pooleteise aasta kestel kõikvõimalikku muud: Hiina trimmimisharjutusi ja enesemassaaže, "energialihase" tugevdamist, kõhuhingamist, kontakt-improvisatsiooni,  paaris- ja rühmajoogat (sh body work`i), isegi meditatiivseid suhtlusharjutusi - kuid sedagi kõike "pehmendatud" ja energeetiliselt kohandatud-tõhustatud vormis (mis saanud võimalikuks tänu mu enda "energeetilisele" tundlikkusele). Samas lisan harjutustele ka kohast holistlikku tervisetarkust (eeskätt Hiina taoistlikust terviseteadmusest). Sellisena sobib Energeetiline Jooga hästi neile, kes soovivad pigem "mediteerida" kui "rabeleda" liikumises, kuulatada oma keha peenekoelisi salasoove ja tajuda just  seekaudu pingusetut ärkamist oivalisele tervisele, vitaalsusele, loovusele, vaimsetele arenguhüpetele... Ka vanemaealistele (sh pensionäridele) ja "aeglasematele" ning "laisematele" sobib see ... J Sellisena on Energeetiline Jooga huvi äratanud ka sellekevadistel esitlustel Tallinna Spordiklubides, plaanis selle pakkumine tippsportlaste ettevalmistusse jms.